CELEX: 62011TN0557
Language: sk
Date: 2011-10-24 00:00:00
Title: Vec T-557/11: Žaloba podaná 24. októbra 2011 — Elsid a i./Komisia

17.12.2011   
            
            
               SK
            
            
               Úradný vestník Európskej únie
            
            
               C 370/29
            
         Žaloba podaná 24. októbra 2011 — Elsid a i./Komisia
   (Vec T-557/11)
   2011/C 370/48
   Jazyk konania: angličtina
   
      Účastníci konania
   
   
      Žalobkyne: Elsid SA (Titu, Rumunsko), ESD-SIC BV (Delfzijl, Holandsko), ESK-SIC GmbH (Frechen, Nemecko) a Navarro SIC, SA (Madrid, Španielsko) (v zastúpení: B. Evtimov, advokát)
   
      Žalovaná: Európska komisia
   
      Návrhy
   
   
               —
            
            
               zrušiť rozhodnutie Komisie K(2011) 5934 v konečnom znení z 24. augusta 2011, ktorým sa zamieta žiadosť o začatie preskúmania pred uplynutím platnosti antidumpingových opatrení na dovoz karbidu kremíka s pôvodom v Čínskej ľudovej republike, a
            
         
               —
            
            
               zaviazať Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú dva žalobné dôvody, pričom poukazujú na nesprávne uplatnenie článku 11 ods. 2 základného nariadenia (1).
   
               1.
            
            
               Prvý žalobný dôvod sa zakladá na
               
                           —
                        
                        
                           porušení zásady proporcionality podľa článku 5 ods. 4 ZEÚ. Zároveň alebo subsidiárne tvrdia, že Komisia vychádzala zo zjavne nesprávneho posúdenia pri uplatňovaní vyšších štandardov dôkazov ako tých, ktoré postačujú na prijatie žiadosti o začatie preskúmania pred uplynutím platnosti.
                        
                     
         
               2.
            
            
               Druhý žalobný dôvod sa zakladá na
               
                           —
                        
                        
                           porušení zásady riadnej správy vecí verejných a článku 41 Charty základných práv Európskej únie. Zároveň alebo subsidiárne tvrdia, že Komisia vychádzala zo zjavne nesprávneho posúdenia, keď sa domnievala, že čínsky vývoz do Spojených štátov nebol porovnateľný s tovarmi výrobného odvetvia Únie, a dospela k nesprávnemu záveru, že ceny tovaru vyvezeného z Číny do Spojených štátov, ktoré sú v porovnaní s cenami tovarov výrobného odvetvia Únie nižšie, pravdepodobne nepovedú k opätovnému výskytu dumpingu a ujmy.
                        
                     
         
      (1)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).